હવે વાત સિંચાઈની તો, છેલ્લુ ચોમાસું માત્ર ગુજરાત માટે નહીં, પરંતુ દેશના અનેક ખૂણે ચિંતા આપીને ગયું છે. ગુજરાતમાં તો શિયાળો બેઠો નથી એ પહેલા જ પાણીની બુમરાણ શરૂ થઈ ગઈ છે. ઉનાળો કેટલો કપરો જશે એની કલ્પના માત્ર ધ્રુજાવે છે. કોઈપણ રાજકીય અહોભાવનાથી પ્રેરાયા વગર એક સામાન્ય માણસ બની દિલ પર હાથ મૂકીને આપણી જાતને જ પૂછીએ કે દેશ અનેક સમસ્યાઓનો સામનો કરી રહ્યો છે, વિકાસની હરણફાળ ભરવા માટે નાણાંની ખેંચ છે ત્યારે આપણને પ્રતિમાઓની જરૂર છે? દોઢદાહ્યા લોકો એવી પણ દલીલ કરે છે સરદારની પ્રતિમા ટુરિઝમની આવક ખેંચી લાવશે, એ પણ વિકાસનો એક ભાગ જ છે ને? એવી અક્કલમઠ્ઠી પ્રજાને એક જ સવાલનો જવાબ આપે કે ગુજરાતમાં સૌથી વધુ ટુરિસ્ટ આકર્ષિત કરતાં ગીર અને સોમનાથ સુધી જવા માટેનો હાઇવે આટલા વર્ષોમાં સરખો નથી થયો ત્યાં માળખાગત સુવિધાના અભાવ સાથેના વધુ એક ટુરિસ્ટ ડેસ્ટિનેશનનો તર્ક કેટલો વાજબી છે?.